Tütar oli kohutavalt vaimustuses, et on internetis üleval ja andis karmi käsu siia panna ka oma eelmise õlakoti ja mobiilikoti pildid. Klõpsisin siis pimedas toas natuke, kehvakesed, aga aimu annavad asjast küll. Kuskilt leidsin ka pabernöörist roosi - minu esimese katsetuse selles vallas, kui jõuluvana lapsele pabernöörist tehtud asjade raamatu tõi ja vaja oli  kohe järgi proovida.            Mobiilikott on tehtud eelmises postis seletatud reljeefsammastega, aga ainult  eestpoolt võttes - jääb põnevalt sakiline. Ja valge õlakott sai tehtud vanast mütsist, mida ei raatsinud minema visata, liiga pehme lõng oli :)